Document ID: /roh_data/filtered/fineweb-2-filterrobots_roh.jsonl.gz/63879

Concret na duaja betg pli esser necessari d’examinar mintga cas singul, sch’ina vischnanca veglia reducir la spertezza maximala da 50 kilometers l’ura sin in’axa da traffic principala. Da midar il paradigma saja necessari, perquai ch’adina dapli persunas vivian e lavurian per lung da questas axas. La canera nà da las vias saja malsanadaivla per la populaziun. En pli frainia ella il svilup urban, perquai che blers projects stoppian vegnir sistids pervi da recurs cunter la canera, vegn cità il president da l’Uniun da las citads svizras, Anders Stokholm da la PLD.
TCS ed uniun d'artisanadi e mastergn crititgeschan plans
Opposiziun cunter dapli zonas da «Tempo 30» datti dal TCS e da l’Uniun svizra d’artisanadi e mastergn. Quai transferiss il traffic en ils quartiers – e quai na saja betg en il senn da las abitantas ed abitants, hai num da vart il Touring Club Svizra.
Or da l'archiv